Ina Backer

Ina Margrete Backer (født Danielsen; 1916–1996) var en norsk arkitekt og motstandskvinne.
Liv og virke
 Bakgrunn 
Hun var datter av Julie og Edvard Danielsen, kontreadmiral og søster av løytnant Per Danielsen. Hun var gift med krigsfotograf Ole Friele Backer, og mor til sosialantropologen Berit Backer.

I 1940 ble hun utdannet arkitekt fra Norges tekniske høgskole i Trondheim.«Ina Backer», Aftenposten, morgenutgaven 14. februar 1996, s. 11

 Andre verdenskrig 
Etter at kampene i Norge i 1940 var over arbeidet hun i Brente steders regulering. Hun ble arrestert sammen med sin mor Julie 22. september 1941 i forbindelse med opprullingen av radiostasjonen Oldell.Ragnar Ulstein: Etterretningstjenesten i Norge 1940-1945. Amatørenes tid, bind 1 s. 123 og 212. Hun satt som fange på Grini, der hun ble sittende krigen ut.Eli Aanjesen: Uhørte stemmer, Avsnitt Arrestasjon og fangeleirOttosen, Kristian og Arne Knudsen: Nordmenn i fangenskap 1940–1945. Alfabetisk register, Oslo: Universitetsforlaget, 1995, s. 166.

 Senere virke 
Etter krigen var hun engasjert i gjenoppbyggingen av Finnmark. Hun arbeidet da i Boligdirektoratet.

Backer arbeidet så fra 1955 til 1961 i Norges Statsbaner, der hun var ved arkitektkontoret. Her tegnet hun bl.a. Koppang stasjon og Slependen stoppested.Hartmann, Eivind, Øistein Mangset og Øyvind Reisegg: Neste stasjon, Oslo: Gyldendal, 1997, s. 95. For NSB tegnet hun også funksjonærboliger i Sira.«Funksjonærbolig Sira», Arkitekturguiden for Vest-Agder.

Backer tegnet rundt 1960 lavblokker med 240 leiligheter for USBL i Olav Nygards veg på Ulsrud i bydelen Østensjø i Oslo.miniatyr|Olav Nygårds veg 16-22Backer var senere engasjert i bevaringsarbeid. Fra 1965 til 1971 arbeidet hun ved byantikvaren i Oslo, deretter var hun fra 1972 førsteantikvar hos Riksantikvaren. Som førsteantikvar var hun særlig engasjert i arbeid med gamle statsbygninger, i særdeleshet prestegårder.

 Bibliografi 
 «Prestegårdshager», Fortidsminneforeningens årbok 1980, s. 87–104

 «Gammelt løkkehus på flyttefot», Byminner, nr. 4, 1964 s. 33–36
 «Hustypene i gjenreisingen», i Gjenreisingen av Finnmark og Nord-Troms, Oslo: Cammermeyer, 1948, s. 179–182

 Referanser 

Kategori:Norske arkitekter
Kategori:Kongens fortjenstmedalje i sølv
Kategori:Norske motstandsfolk under andre verdenskrig
Kategori:Fanger på Grini fangeleir